== Historisk oversigt ==
I [[middelalder]]en var der fire betydelige litteraturhistoriske skel i den danske litteraturs udvikling.<ref>Louis-Jensen (1994) s. 195, som kun nævner de tre første, den sidste nævnes i Kaspersen et. al. (2000) s. 393</ref> Det første var [[synkopetiden]] omkring 700 e.v.t. Det var en sproglig forandring, der betød at [[urnordisk]] blev erstattet med [[oldnordisk]]. Det danner basis for de moderne nordiske sprog. Omkring 1100 blev det [[latinske alfabet]] sammen med [[pergament]]teknologien taget i brug. I Danmark ligesom Sverige hovedsageligt til tekster på latin, mens man i Island og Norge primært skrev nordiske. Omkring 1200 opstår der en fornyet interesse for fortiden, den såkaldt nordiske renæssance, som resulterede i nogle af de mest kendte værker fra middelalderen. I Danmark er [[Gesta Danorum]] ca. 1220 et hovedværk ligesom [[saga]]erne er det i Island.<ref>Louis-Jensen (1994) s. 195</ref> Endelig i 15. århundrede er mængden af tekster på [[dansk (sprog)|dansk]] så stor, at det er blevet et fuldgyldigt skriftsprog.<ref name="Kaspersen ea 393">Kaspersen et. al. (2000) s. 393</ref>
Litteratur Historie Kultur Middelalderens_kultur